DE ANIMAL. HXST. IV . 8. i55 
enim visu carent: neque enim oculos conspicuos 
habent; sed ablata cute, quae crassius cula ad ex¬ 
teriores luminum orbes capiti obtenta est, intus 
oculi sunt conspicui, constantes partibus iisdem, 
quibus veri quoque praediti sunt. Nam et conti¬ 
nent nigredinem ipsam, atque in ea quam pupil¬ 
lam vocant; et ipsum circulum; ac minora quidem 
haec omnia, quam sint in iis, qui detectis sunt ocu¬ 
lis. Verum horum indicium nullum extat propter 
corii crassitudinem, quasi in generationis princi¬ 
piis defecta fuerit natura. Sunt enim a cerebro, 
qua coniungitur cum medulla, meatus neruosi duo 
validi, qui ad ipsas oculorum sedes tendunt, ter- 
minanturque ad superiores exertos dentes. Cetera 3 
autem et colorum et sonorum et odorum et saporum 
sensum habent. Quintum autem sensum, quem 
lactum vocant, etiam reliqua omnia obtinent ani¬ 
malia. In quibusdam igitur et sensuum instru¬ 
menta manifestissima sunt, potissimum vero vi¬ 
sionis; definitum enim habent locum oculorum: 
deinde auditus; in quibusdam enim auriculae sunt, 
in nonnullis apparent foramina. Similis ratio in 
olfactu: quaedam enim nares habent; quaedam 
meatus ad olfaciendum; cuiusmodi auium genus 
est. Lingua quoque ad percipiendos sapores prae¬ 
dita sunt. At inter aquatilia qui pisces appellantur, 4 
